กลุ่มร้านค้าปลีก คาดว่าจะใช้เงินกับการโฆษณาดิจิทัลในปี 2023 เท่าไหร่
ก. 3,268 ล้านบาท
ข. 1,682 ล้านบาท
ค. 2,520 ล้านบาท
ง. 2,228 ล้านบาท
จ. 2,190 ล้านบาท
ข้อที่ถูกต้องได้แก่ ข.  เนื่องจาก เพราะกลุ่มร้านค้าปลีก คาดว่าจะใช้เงินกับการโฆษณาดิจิทัลในปี 2023 เป็นจำนวนเงิน 1,682 ล้านบาท

สมาคมโฆษณาดิจิทัล (ประเทศไทย) หรือ DAAT จับมือ คันทาร์ (ประเทศไทย) เปิดคาดการณ์ตัวเลขเม็ดเงินโฆษณาดิจิทัลปี 2023 อยู่ที่ 28,999 ล้านบาท คิดเป็นมูลค่าการเติบโตที่ 13% จากปี 2022 จากเดิมที่คาดไว้ในช่วงต้นปีว่าจะเติบโต 7% 

DAAT ได้เก็บข้อมูลจากการสำรวจเอเจนซี่โฆษณาและการตลาด 65 แห่ง ครอบคลุมธุรกิจใน 59 ประเภทอุตสาหกรรมที่โฆษณาผ่านสื่อดิจิทัล 18 ประเภท (เพิ่มประเภท Live และ Live Commerce จากปี 2022)

ส่วนในช่วง 6 เดือนแรก เศรษฐกิจยังไม่ได้เติบโตก้าวกระโดดมาก ทำให้เม็ดเงินโฆษณาดิจิทัลอยู่ที่ 13,210 ล้านบาท คาดว่าในช่วงครึ่งปีหลังจะมีมูลค่าการโฆษณาดิจิทัลมากกว่าครึ่งปีแรกจากปัจจัยเสริมอย่างเสถียรภาพทางการเมืองที่จะช่วยดึงดูดนักลงทุนและการท่องเที่ยวเติบโต นอกจากนี้ ในช่วงปลายปี 2023 แบรนด์จะเริ่มสร้างยอดขายบนดิจิทัลแพลตฟอร์มมากขึ้น

ส่วนกลุ่มธุรกิจที่คาดว่าจะใช้เงินกับการโฆษณาดิจิทัลในปี 2023 มากที่สุด 5 อันดับแรก ได้แก่

1. กลุ่มสกินแคร์ 3,268 ล้านบาท

2. กลุ่มอุตสาหกรรมยานยนต์ 2,520 ล้านบาท

3. กลุ่มเครื่องดื่มแอลกอฮอลล์ 2,228 ล้านบาท

4. กลุ่มธุรกิจการสื่อสาร 2,190 ล้านบาท

5. กลุ่มร้านค้าปลีก 1,682 ล้านบาท